

 กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 ที่ มท ๐๘16.3/ว

 มกราคม 2565

เรื่อง การจัดสรรทุนการศึกษาสำหรับนักเรียนระดับประถมศึกษาตอนปลายที่สนใจเรียนทางสายวิทยาศาสตร์ ประจำปี 2565

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือมูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัวและ

 สมเด็จพระนางเจ้ารำไพพรรณี ที่ สผ 0003/ว 5 ลงวันที่ 13 มกราคม 2565 จำนวน 1 ฉบับ

 2. หลักเกณฑ์การพิจารณาให้คะแนนการประกวดบทความและโครงงาน จำนวน 1 ฉบับ

 ด้วยมูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี ได้จัดสรรทุนการศึกษาสำหรับนักเรียนระดับประถมศึกษาตอนปลาย (ชั้นประถมศึกษาปีที่ 5 - 6) ในสถานศึกษาสังกัดองค์กรปกครองส่วนท้องถิ่นที่สนใจเรียนทางสายวิทยาศาสตร์ ประจำปี 2565 จำนวน 12 ทุน ทุนละ 2,000 บาท รวมเป็นเงินทั้งสิ้น 24,000 บาท (สองหมื่นสี่พันบาทถ้วน)

กรมส่งเสริมการปกครองท้องถิ่นพิจารณาแล้ว เพื่อให้การคัดเลือกนักเรียนเพื่อรับทุนการศึกษา มูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี ประจำปี 2565 เป็นไปด้วยความเรียบร้อยและบรรลุวัตถุประสงค์ ขอความร่วมมือจังหวัดดำเนินการคัดเลือกนักเรียนที่กำลังศึกษาอยู่ในชั้นประถมศึกษาตอนปลาย (ชั้นประถมศึกษาปีที่ 5 - 6) ในสถานศึกษาสังกัดองค์กรปกครองส่วนท้องถิ่น จังหวัดละ 1 คน โดยวิธีการประกวดบทความหรือโครงงานทางวิทยาศาสตร์ ตามหลักเกณฑ์ การพิจารณาตัดสินให้คะแนนการประกวดบทความและโครงงานทางวิทยาศาสตร์ และส่งรายชื่อนักเรียน ที่ได้รับการคัดเลือกพร้อมบทความหรือโครงงานทางวิทยาศาสตร์ให้กรมส่งเสริมการปกครองท้องถิ่น ภายในวันที่
25 กุมภาพันธ์ 2565 โดยถือวันประทับตราไปรษณียากรต้นทางเป็นสำคัญ รายละเอียดปรากฏตามสิ่งที่ส่งมาด้วย หรือสแกน QR Code ท้ายหนังสือฉบับนี้

 จึงเรียนมาเพื่อโปรดพิจารณา

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

รอง อสถ (น).........................

ผอ.กศ...................................

ผอ.กง.สศ..............................

หน.ฝ.กศ...............................

จนท......................................

โทร. ๐-๒๒๔๑-๙๐00 ต่อ 5313

โทรสาร 0-2241-9022-3 ต่อ 218

ไปรษณีย์อิเล็กทรอนิกส์ saraban@dla.go.th



**หลักเกณฑ์การพิจารณาตัดสินให้คะแนนการประกวดบทความทางวิทยาศาสตร์**

คะแนนเต็ม 100 คะแนน ดังนี้

 1. ความสมบูรณ์ของเนื้อหา (40 คะแนน)

 - ต้องเป็นบทความที่มีเนื้อหาสาระเกี่ยวกับวิทยาศาสตร์

 - ต้องมีความสมบูรณ์ของเนื้อหา

 2. ความคิดริเริ่มและข้อเสนอแนะที่เป็นประโยชน์ (40 คะแนน)

 - ต้องมีความคิดริเริ่ม หลักการ และวิชาการ ตลอดจนข้อเสนอแนะที่เป็นประโยชน์ สามารถประยุกต์ใช้ให้เกิดผลในการทำงาน

 3. ภาษาและสำนวน ความถูกต้องของอักขรวิธี ต้องมีความเหมาะสม สละสลวย (20 คะแนน)

\*\*\* ต้องเขียนด้วยลายมือของนักเรียนที่ขอรับทุนการศึกษาความยาวตั้งแต่ 2 หน้ากระดาษ ขึ้นไป

**หลักเกณฑ์การพิจารณาตัดสินให้คะแนนการประกวดโครงงานทางวิทยาศาสตร์**

คะแนนเต็ม 100 คะแนน ดังนี้

1. ความคิดริเริ่มสร้างสรรค์ 15 คะแนน
2. การกำหนดปัญหาและการตั้งสมมติฐาน 15 คะแนน
3. ข้อมูลหรือข้อเท็จจริงประกอบการทำโครงการ 5 คะแนน
4. การออกแบบการทดลอง 10 คะแนน
5. อุปกรณ์และเครื่องมือที่ใช้ในการทดลอง 10 คะแนน
6. การดำเนินการทดลอง 10 คะแนน
7. การบันทึกข้อมูล 5 คะแนน
8. การจัดกระทำข้อมูล 10 คะแนน
9. การแปลความหมายของข้อมูลและการสรุปผล 10 คะแนน
10. การเขียนรายงาน 10 คะแนน

........................................